stanford-oval/wikipedia huggingface dataset:
ג'בארי סמית' ג'וניור

| --- | --- |

 לידה:  13 במאי 2003 (בן 21) פאייטוויל, ג'ורג'יה, ארצות הברית
 עמדה:  פאוור פורוורד
 גובה:  2.11 מטרים
 מספר:  10
 מכללה:  אוניברסיטת אובורן (2021–2022)
 דראפט:  בחירה שלישית, 2022 יוסטון רוקטס
 קבוצות כשחקן
 2022–:  יוסטון רוקטס
 הישגים כשחקן
 חמישיית הרוקיז השנייה של העונה (2023)
 
ג'בארי סמית' ג'וניור (באנגלית: Jabari Smith Jr.; נולד ב-13 במאי 2003) הוא כדורסלן אמריקאי המשחק בעמדת הפאוור פורוורד ביוסטון רוקטס.
קריירה

אביו, ג'בארי סמית' (אנ'), נבחר בבחירה ה-45 בדראפט 2000 ב-NBA ושיחק ארבע עונות בליגת ה-NBA.
סמית' ג'וניור העמיד ממוצעים של 24.5 נקודות, 10.8 ריבאונדים ו-2.8 חסימות למשחק בעונתו הראשונה בתיכון. בעונתו השנייה העמיד ממוצעים של 24 נקודות, 10 ריבאונדים, שלוש חטיפות ושלוש חסימות למשחק.
באוקטובר 2020 בחר לשחק עבור קבוצת הכדורסל של אוניברסיטת אובורן. ב-16 בפברואר 2022 רשם שיא עונתי כשקלע 31 נקודות בניצחון 94–80 על ונדרבילט. בעונתו הראשונה והיחידה באוניברסיטה הוא העמיד ממוצעים של 16.9 נקודות, 7.4 ריבאונדים ושני אסיסטים למשחק. ב-5 באפריל 2022 הכריז על מועמדותו לקראת דראפט 2022 ב-NBA, ועל פי מספר פרשנים היה המועמד המוביל לבחירה הראשונה בדראפט.
בדראפט נבחר סמית' ג'וניור בבחירה השלישית על ידי יוסטון רוקטס. הוא הצטרף לסגל הקבוצה לקראת ליגת הקיץ של ה-NBA, ובמשחק הבכורה שלו בטורניר רשם 10 נקודות, שבעה ריבאונדים, שלושה אסיסטים וחטיפה בהפסד 91–77 לאורלנדו מג'יק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | יוסטון | 79 | 79 | 31.0 | 0.408 | 0.307 | 0.786 | 7.2 | 1.3 | 0.5 | 0.9 | 12.8 |
| קריירה |  | 79 | 79 | 31.0 | 0.408 | 0.307 | 0.786 | 7.2 | 1.3 | 0.5 | 0.9 | 12.8 |
הערות שוליים

↑  Jabari Smith Jr. scouting report: 2022 NBA Draft prospect's strengths, weaknesses and player comparison | Sporting News, www.sportingnews.com (באנגלית)
↑  2022 NBA Draft: Jabari Smith Jr. Scouting Report, www.orlandopinstripedpost.com (באנגלית)
↑  Adam Krohn, Sandy Creek’s Smith making name for himself, High School Sports Blog (The Atlanta Journal-Constitution) (ב־)
↑  Josh Vitale, 5-star 2021 PF Jabari Smith becomes highest-rated commitment in Auburn basketball history, Montgomery Advertiser (באנגלית אמריקאית)
↑  Todd Holcomb, Boys basketball player of year: Jabari Smith, High School Sports Blog (The Atlanta Journal-Constitution) (ב־)
↑  Jabari Smith Jr. named Georgia's Gatorade Player of the Year, Auburn Wire, ‏2021-06-04 (באנגלית אמריקאית)
↑  The Citizen, Sandy Creek’s Smith named Mr. Georgia Basketball, The Citizen, ‏2021-03-29 (באנגלית אמריקאית)
↑  Tom Green | tgreen@al.com, Auburn signee Jabari Smith makes McDonald’s All-America team, al, ‏2021-02-23 (באנגלית)
↑  Brian Bennett, Recruiting notebook: Jabari Smith Jr. first setting his sights on a state title, The Athletic (באנגלית)
↑  Top-five senior Smith commits to Auburn, Pearl, ESPN.com, ‏2020-10-09 (באנגלית)
↑  Vanderbilt vs. Auburn - Game Recap - February 16, 2022 - ESPN, ESPN.com (באנגלית)
↑  Tom Green | tgreen@al.com, Jabari Smith is Auburn basketball’s first All-American in 23 years, al, ‏2022-03-07 (באנגלית)
↑  Lance Dawe, Bruce Pearl, Jabari Smith, and Walker Kessler receive SEC Men's Basketball Postseason Awards, Sports Illustrated Auburn Tigers News, Analysis and More (באנגלית)
↑  Jabari Smith declares for 2022 NBA Draft: Auburn star departing for pros after standout freshman season, CBSSports.com (באנגלית)
↑  Rockets take Jabari Smith with 3rd overall pick, www.nba.com (באנגלית)
ג'יין סימור (שחקנית)

| --- | --- |
ג'יין סימור בפרסי גלן ב-2019
ג'יין סימור בפרסי גלן ב-2019
 לידה:  15 בפברואר 1951 (בת 73) אנגליה לונדון, הממלכה המאוחדת
 שם במה:  Jane Seymourová 
 שם לידה:  Joyce Penelope Wilhelmina Frankenberg 
 מדינה:  הממלכה המאוחדת 
 תקופת הפעילות:  מ-1969
 מקום לימודים:  בית הספר לאומנויות 
 בן או בת זוג:  מייקל אטנבורו (1971–1973)  David Flynn (1981–1992)  Geoffrey Planer (1977–1978)  ג'יימס קיץ' (1993–2013) 
 צאצאים:  שון מייקל פליין, Kristopher Steven Keach, John Stacy Keach, Katherine Flynn 
 מספר צאצאים:  4 
 פרסים והוקרה:  פרס אמי ושני פרסי גלובוס הזהב
 https://www.janeseymour.com
 פרופיל ב-IMDb
 חתימה:   
 
ג'יין סימור (באנגלית: Jane Seymour; נולדה ב-15 בפברואר 1951) היא שחקנית בריטית-אמריקאית ממוצא יהודי. זוכת פרס אמי ושני פרסי גלובוס הזהב. התפרסמה בתפקידה הראשי כד"ר מיקלה קווין בסדרת הדרמה "ד"ר קווין, רופאה במערב".
ביוגרפיה

נולדה בשם ג'ויס פנלופה וילהלמינה פרנקנברג (באנגלית: Joyce Penelope Wilhelmina Frankenberg) בלונדון שבממלכה המאוחדת לאב יהודי מאנגליה ולאם נוצרייה-פרוטסטנטית מהולנד.
ב-2005 היא התאזרחה בארצות הברית, בנוסף לאזרחות הבריטית שלה מלידה. בשנת 2007 התמודדה בתוכנית המציאות האמריקאית, "רוקדים עם כוכבים", והייתה למודחת השביעית.
פילמוגרפיה > קולנוע

| שנה | סרט | דמות | הערות |
| --- | --- | --- | --- |
| 1970 | The Only Way | ליליאן סטיין |  |
| 1972 | Young Winston | פאמלה פלאודן |  |
| 1973 | The Best Pair of Legs in the Business | קים ת'ורן |  |
| 1973 | חיה ותן למות | סוליטר |  |
| 1973 | Frankenstein: The True Story | אגת'ה/פרימה |  |
| 1977 | Sinbad and the Eye of the Tiger | הנסיכה פארה |  |
| 1977 | Killer on Board | ג'אן |  |
| 1978 | ארבע הנוצות | את'נה אוסטתיוס |  |
| 1980 | Oh! Heavenly Dog | ג'קי |  |
| 1980 | היכן שהוא בזמן | אליס מקנה | מועמדות לפרס סאטורן לשחקנית הטובה ביותר (אנ') |
| 1982 | סקרלט פימפרנל | מרגריט בלקני |  |
| 1984 | Lassiter | שרה ולס |  |
| 1986 | Head Office | ג'יין קולדוול |  |
| 1988 | המנהרה | מריה איריברן |  |
| 1989 | המהפכה הצרפתית | מארי אנטואנט |  |
| 1994 | Count on Me |  |  |
| 1997 | קליפורניה | ד"ר מיקלה קווין |  |
| 1998 | המסע לקמלוט | ליידי ג'וליאנה | מדבבת |
| 1998 | The New Swiss Family Robinson | אנה רובינסון |  |
| 1999 | A Memory in My Heart | רבקה וגה |  |
| 2002 | Touching Wild Horses | פיונה קלסלי |  |
| 2005 | לדפוק חתונה | קת'לין קלירי |  |
| 2006 | The Beach Party at the Threshold of Hell | הנשיאה לורן קופי |  |
| 2006 | Blind Dating | ד"ר אוונס |  |
| 2007 | After Sex | ג'נט |  |
| 2009 | Wake | גברת ריטמן |  |
| 2009 | ארנב הקטיפה | אמא | מדבבת |
| 2009 | The Assistants | סנדי גולדמן |  |
| 2011 | Perfectly Prudence | פרודנס מקינטייר |  |
| 2011 | אהבה, חתונה, נישואין | בטי |  |
| 2011 | The Family Tree | סבתא אילן |  |
| 2012 | Freeloaders | קרולין |  |
| 2012 | Lake Effects | ויקי טיסדייל |  |
| 2013 | Austenland | גברת וטלסברוק |  |
| 2013 | An American Girl: Saige Paints the Sky | מרים קופלנד |  |
| 2014 | Love by Design | ויוויאן |  |
| 2015 | Bereave | אוולין |  |
| 2016 | אודות סקוט | גלוריה |  |
| 2016 | חמישים גוונים של שחור | קלייר |  |
| 2017 | סנדי וקסלר | סינדי מארוול |  |
| 2017 | תפילה לגשם | אוליביה גרדנר |  |
| 2017 | Becoming Bond | מגי | סרט תיעודי |
| 2017 | המוח הנשי | שריל |  |
| 2018 | Mistrust | ורוניקה מאלוי |  |
| 2018 | איטליה הקטנה | קורין |  |
| 2018 | Buttons: A Christmas Tale‏ | גברת בראונינג |  |
| 2018 | עדיף שתתחיל לרוץ | מארי לינסון |  |
| 2018 | מתח גבוה | אוקסנה |  |
| 2020 | בשביל מה יש חברים?! | הלן |  |
| 2020 | מלחמה עם סבא | דיאן |  |
| 2023 | אהבה עד העצם (אנ') | דיאן מתיוס |  |
| 2024 | משאלה אירית | רוזמרי קלי |  |
| TBA | An Attractive Offer | מיס ואקרשובה |  |
פילמוגרפיה > טלוויזיה

| שנים | סדרה | דמות | הערות |
| --- | --- | --- | --- |
| 1972 | קו אונידין | אמה קאלון | סדרת טלוויזיה של רשת BBC |
| 1976 | Captains and the Kings | מרג'ורי צ'יזולום ארמה | מועמדות לפרס אמי לבידור בפריים טיים לשחקנית ראשית בסדרה מוגבלת או בסרט טלוויזיה (אנ') |
| 1976 | Captains and the Kings | מרג'ורי צ'יזולום ארמה | עיבוד לספר Captains and the Kings (אנ') |
| 1988 | האישה שאהב | ווליס סימפסון | סרט טלוויזיה של HTV |
| 1988–1989 | War and Remembrance | נטלי הנרי | מועמדות לפרס אמי לבידור בפריים טיים לשחקנית ראשית בסדרה מוגבלת או בסרט טלוויזיה (אנ') |
| 1988–1989 | War and Remembrance | נטלי הנרי | מועמדות לפרס גלובוס הזהב לשחקנית ראשית במיני-סדרה או בסרט טלוויזיה (אנ') |
| 1988–1989 | War and Remembrance | נטלי הנרי | עיבוד לספר War and Remembrance (אנ') |
| 1993–1998 | ד"ר קווין, רופאה במערב | דוקטור מיקלה "מייק" קווין (אנ') | השחקנית הראשית |
| 1993–1998 | ד"ר קווין, רופאה במערב | דוקטור מיקלה "מייק" קווין (אנ') | סדרת טלוויזיה של רשת CBS |
| 2000 | Enslavement: The True Story of Fanny Kemble | פאני קמבל באטלר (אנ') | השחקנית הראשית |
| 2006 | Modern Men | ד"ר ויקטוריה סטנגל | תפקיד ראשי; 7 פרקים |
| 2013 | אהבה ברחבת הריקודים (אנ') | הארפר האטון | מחזמר להיטים |
| 2014 | A Royal Christmas | איזדורה | סרט טלוויזיה של הולמרק |
| 2018 | Let's Get Physical | ג'נט |  |
| 2019 | שיטת קומינסקי | מדליין |  |
| 2021 - 2022 | בי פלוס | בטי |  |
| 2022 | שומרי הצדק | אדיסון ווקר |  |
| 2024 | משאלה אירית | רוזמרי קלי |  |
גיורא סגל

| --- | --- |
גיורא סגל
גיורא סגל
 לידה:  17 באוקטובר 1956
 פטירה:  24 באוקטובר 2015 (בגיל 59)
 מדינה:  ישראל ישראל
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד גדוד הנדסה קרבית 605  מפקד גדוד שריון 77  מפקד חטיבת שריון 263  סגן מפקד מל"י  סגן מפקד אוגדה בפיקוד הצפון  מפקד צוות התכנון האופרטיבי של פיקוד הצפון  מדריך במכללה הבין זרועית לפיקוד ולמטה  מפקד המעבדה התפיסתית באגף המבצעים
 פעולות ומבצעים
 מבצע ליטני    מבצע שלום הגליל  האינתיפאדה הראשונה     המערכה ברצועת הביטחון   האינתיפאדה השנייה   מבצע עופרת יצוקה     מלחמת לבנון השנייה  מבצע עמוד ענן   מבצע צוק איתן
גיורא סגל (17 באוקטובר 1956 – 24 באוקטובר 2015) שירת כקצין בצה"ל עד שנת 2006, ובהמשך שירת במילואים בדרגת תת-אלוף. בין התפקידים הרבים בהם שירת, פיקד על גדוד הנדסה קרבית 605, גדוד שריון 77, על חטיבת שריון 263 וכסגן מפקד אוגדה בפיקוד הצפון.
ביוגרפיה

עם גיוסו לצה"ל שובץ בחיל ההנדסה הקרבית. בחיל ההנדסה עבר הכשרה כלוחם, קורס מ"כים וקורס קצינים ובתום הקורס שירת כמפקד מחלקה. בהמשך שירת כמפקד פלוגה בגדוד 605, מפקד קורס קציני הנדסה ומפקד גדוד 605. לאחר מכן, עבר הסבה לחיל השריון, שירת כמפקד גדוד "הדס" (קורס אגמ"י) בבה"ד 1, כמפקד גדוד 77, כמפקד חטיבה 263 וכמדריך בקורס מפקדי גדודים. סגל למד במכללה לביטחון לאומי ובהמשך שירת כמדריך במכללה הבין זרועית לפיקוד ולמטה, וכסגן מפקד אוגדה (כולל במלחמת לבנון השנייה).
בשנת 2002 הוטל עליו להקים את "המכון לחקר הטקטיקה והפעלת הכוח" במכללה הבין זרועית לפיקוד ולמטה, עליו פיקד והוביל מחקרים צבאיים וכנסים שנתיים
בשנים 2006–2015 הקים ופיקד על המעבדה התפיסתית באגף מבצעים, במסגרתה הוביל מחקרים, הפקת ספרים מקצועיים, ניסויים ומשחקי מלחמה.
במסגרת המחקרים שערך והכתיבה המחקרית זכה בשנת 2010 בפרס הרמטכ"ל לכתיבה צבאית מקורית, בנושא צבא וביטחון.
סגל היה בעל תואר ראשון במתמטיקה, סטטיסטיקה ומדעי המחשב מטעם האוניברסיטה העברית, תואר שני במדעי החברה וביטחון ישראל מטעם אוניברסיטת חיפה והמכללה לביטחון לאומי, ודוקטורנט בנושא "טקטיקה ופיקוד" באוניברסיטה העברית.
המוזיקה

בתחילת שנות האלפיים, לאחר הפסקה בת עשרות שנים, חזר גיורא למוזיקה וניגן כבסיסט. יחד עם חברו אל"ם גבי סיבוני הקימו שותפות מוזיקלית כלהקה, ששמה היה בעבר 'כוח משיכה' ולבסוף עם השנים נקראה להקת ג'וקבוקס, בה ניגנו יחד עם יגאל צברי, נועם רפפורט ודור נגר.
גיורא היה נשוי ואב לשניים.
הערות שוליים

↑  הזמנה לכנס בנושא:, ‏התמרון היבשתי במאה העשרים ואחת, שריון 28, מאי 2008, עמ' 47, באתר "יד לשריון"
↑  מערכת אתר צה"ל, צה"ל הוציא לאור ספר על המערכה הבריטית לכיבוש הארץ, באתר צה"ל (דרך ארכיון האינטרנט), 14 באוקטובר 2012.
↑   אמיר אורן, בין דומא לנומה, באתר הארץ, 30 בנובמבר 2015.
↑  עוזי ברוך, הערב: פרס הרמטכ"ל ל-16 יחידות, באתר ערוץ 7, 22 במרץ 2010.
↑  יוחאי עופר, ספר למפקדים: כך תניעו פקודים תחת לחץ, באתר nrg‏, 27 בפברואר 2013.
| --- | --- |
בקרת זהויות :  NLI: 987010357567905171  VIAF: 8049163513799811230002   WorldCat (עם VIAF): 8049163513799811230002
גיבון כסוף-לחיים

| גיבון כסוף-לחיים> מצב שימור |
| --- | --- |
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: גיבונים
סוג:: גיבון מצויץ
מין:: גיבון כסוף-לחיים
שם מדעי
 Nomascus annamensis ‏Thinh & מוטניק & Thanh & נדלר & רוס, 2010
תחום תפוצה


גיבון כסוף-לחיים (שם מדעי: Nomascus annamensis) הוא מין בסוג גיבון מצויץ, השייך למשפחת הגיבונים. זהו קוף שהתגלה בזמן האחרון ולא ידוע מה מצב שימורו.
גיבון זה התגלה בווייטנאם, קמבודיה ולאוס ומצוי ביערות הגשם והיערות העונתיים שבהם. במראהו הוא מזכיר את המין גיבון צהוב-לחיים אך לחייו בהירות יותר. הזכרים בעלי גוף שחור עם כיפה לבנה, הלחיים כתומות-זהובות וסביבם אזור לבן והחזה חום והנקבות כתומות עם פנים שחורות.
הגיבונים יודעים לקפץ בין הענפים כדי לנוע ממקום למקום. הם אוכלי כל ניזונים מהחי ומהצומח. הם חיים בזוגות בודדים.
הערות שוליים

↑  גיבון כסוף-לחיים באתר הרשימה האדומה של IUCN
גזה לאסלו

| --- | --- |

 לידה:  14 במרץ 1886 Ráckeresztúr, הונגריה 
 פטירה:  12 בנובמבר 1955 (בגיל 69) בודפשט, הרפובליקה העממית ההונגרית 
 שם לידה:  Löwinger Géza 
 מדינה:  הונגריה 
 מקום קבורה:  בית הקברות פרקשרטי בבודפשט 
 השכלה:  האקדמיה למוזיקה פרנץ ליסט בבודפשט (1908) 
 השקפה דתית:  יהדות 
 בן או בת זוג:  Olga Haselbeck 
 
ד"ר גזה לאסלו (במקור לווינגר, בהונגרית: László Géza; ראצסנטמיקלוש, 14 במרץ 1886 – בודפשט, 12 בנובמבר 1955) היה מורה לשירה ולפיתוח קול מפורסם, במקור עורך דין יהודי-הונגרי. הוא הקים דור של זמרי וזמרות אופרה הונגרים גדולים בקריירה שלו (רבים מהם יהודים). אשתו הייתה אולגה האסלבק, מצו-סופרן מפורסמת בבית האופרה של בודפשט.
ביוגרפיה

גזה לאסלו נולד למשפחה יהודית. הוריו היו לאיוש לווינגר מנהל אחוזה ומרגיט בלאו. הוא גדל בערבות הונגריה ואז עבר לבודפשט ללימודים בית ספר התיכון. שם המורה שלו היה פונגראץ קאצ'ו מלחין, מורה למוזיקה, מנהל-מורה בתיכון ריאלי ראשי, לאסלו קיבל ממנו את ההכשרה המוזיקלית הראשונה שלו והם נשארו בידידות טובה מאוד עד מותו המוקדם של קאצ'ו בגיל 50. במקביל הוא סיים את לימודי המשפטים באוניברסיטת בודפשט (כיום שמה אוניברסיטת אטווש לוראנד) ומ-1906 עד 1908 גם את האקדמיה למוזיקה ע"ש פרנץ ליסט, שם היה תלמידו של גיאורג אנתס (זמר אופרה גרמני (טנור), אחד מגדולי זמרי ואגנר בתקופתו, דמות גדולה בהיסטוריה של האופרה ההונגרית, מורה באקדמיה למוזיקה בבודפשט והמנהל הראשי של בית האופרה של בודפשט). לאסלו המשיך את לימודי השירה ופיתוח הקול בברלין ובמילאנו, אך נאלץ לחזור הביתה עם פרוץ מלחמת העולם הראשונה. ב-7 ביולי 1914 נשא את אולגה האסלבק בבודפשט. הוא עבד כעורך דין במשך חמש שנים עד הכרזת הרפובליקה הסובייטית ההונגרית. בין שתי המלחמות העולם ואחרי מלחמת העולם השנייה (כניצול שואה) עבד אך ורק כמורה לזמרה ולפיתוח קול.
מתלמידיו המפורסמים

שאנדור פרקש
פירושקה אנדאי
גיטה הלאס
מיהאי סקיי
לקריאה נוספת

לקסיקון אומנויות הבמה ההונגריות
ארז'בט קומלושי זוכרת את ד"ר גזה לאסלו
בנצה סאבולצ'י - אלדאר טוט: לקסיקון מוזיקה. העורך הראשי: דנש ברטה. בודפשט, 1965. מוציא לאור מוזיקה.
נתוניו במוזיאון הספרותי פטפי
הערות שוליים

↑  Bp. VII. ker. polgári házassági akv. 994/1914. folyószám.
ג'יין סאת'רלנד

| --- | --- |

 לידה:  26 בדצמבר 1853 ניו יורק, ארצות הברית 
 פטירה:  25 ביולי 1928 (בגיל 74) מלבורן, אוסטרליה 
 מקום קבורה:  Box Hill Cemetery 
 תקופת הפעילות:  1847–1852 (כ־5 שנים) 
 תחום יצירה:  ציור 
 
ג'יין סאת'רלנד (באנגלית:Jane Sutherland‏; 26 בדצמבר 1853 – 25 ביולי 1928) הייתה ציירת נוף אוסטרלית, שהייתה חלק מהתנועה החלוצית באוסטרליה, וחברה באסכולת היידלברג. תומכתה בקידום מעמדן המקצועי של אמניות בסוף המאה התשע עשרה.
ביוגרפיה > ראשית חייה

ג'יין סאת'רלנד נולדה בניו יורק להורים סקוטים; המשפחה היגרה לסידני בשנת 1864 ועברה למלבורן בשנת 1870. משפחת סאת'רלנד הפכה במהרה למעורבת בקהילה התרבותית של מלבורן באוסטרליה. סאת'רלנד זכתה לתמיכה ולעידוד ממשפחתה להמשיך בקריירה של אמנית. בשל תמיכת משפחתה, הצליחה סאת'רלנד לחיות בנוחות כאישה עובדת לא נשואה.
בסוף המאה התשע עשרה היו שתי גישות מנוגדות בנוגע לחינוך נשים. הראשונה הייתה ההשקפה שתפקידה של אישה ומטרתה הוא רבייה, וחשיבותן הוערכה על ידי הטיפול האימהי שלהם.
הגישה השנייה הגיעה מתנועת הסופרג'יסיטית האוסטרלית, שלא רק דגלה בזכות הנשים להצביע, אלא גם בצורך בהשכלה שווה כדי לקבל מקצוע, הישגים ותעסוקה. הגישה הזאת כללה גם את האמנות החזותית ובהדרגה נוצר השילוב של נשים בבית הספר של הגלריה הלאומית. המנהיגה הפעילה הייתה ג'יין סאת'רלנד, שנרשמה כבר בשנת 1871, 14 שנים לפני הקמת האגודה זכות הבחירה לנשים במלבורן. בניגוד לתחומים כמו רפואה, לימודי אומנות חזותית נחשבו לתחום קל יותר למעבר של נשים, מאחר שהוא כבר נחשב כתחביב מתאים לנשים מהמעמד הגבוה.
ביוגרפיה > קריירה

משנת 1878 הציגה ג'יין סאת'רלנד באקדמיה לאמנויות הוויקטוריאניות, ולאחר מכן עם התאחדות האמנים האוסטרלית, ועם אגודת האמנים הוויקטוריאנית (משנת 1888) עד שנת 1911. בסטנדרטים של אותם ימים, היא זכתה להוקרה רבה לאומנותה, שנתמכה בכך שהיא נשפטה באותם תנאים כמו אמנים גברים. זאת במקום לקבץ בהערה כללית את כלל העבודות של אמניות נשים בתערוכה. המבקרים נימקו את ההבחנה בנופיה של סאת'רלנד בהשוואה לצורה של עבודת האמן הגברי. בשנת 1900 היא ומאי וייל היו הנשים הראשונות שנבחרו כחברות מועצה של אגודת האמנים הוויקטוריאנית. במהלך שנות עבודתה הפעילה, היא זכתה להערכה על מאמציה בסצנת האמנות החזותית במלבורן.
סאת'רלנד הייתה האמנית המובילה בקבוצת הציירים במלבורן שעבדה מחוץ לאולפן. היא עשתה טיולי רישום בחוץ במחוזות הכפריים המרוחקים אלפינגטון, טמפלסטו ובוקס היל עם בני גילה מאסכולת היידלברג. בניגוד לבני דורה, טום רוברטס, ארתור סטריטון וצ'ארלס קונדר, סאת'רלנד, כאישה, לא הצליחה להישאר עם הגברים באתרי הקמפינג בלילה, ובמקום זאת ערכה מסעות יום לאתרי הקמפינג.
משנת 1888 שיתפה סאת'רלנד סטודיו להוראה עם האמנית קלרה סאות'רן. האולפן בגרוסוונור צ'יימברס ברחוב קולינס, מלבורן, נחשב למרכז אסכולת היידלברג, כאשר מאוחר יותר טום רוברטס וג'יין פרייס שכרו שם אולפנים. ג'יין סאת'רלנד וקלרה סאות'רן יצרו עבודות לתערוכת האמנים 9 \ 5 שהתקיימה במלבורן, 1889. בתערוכה הוצגו יצירות רבות של אמני אסכולת היידלברג, והיא נחשבת לתחילת הסגנון המכונה אימפרסיוניזם אוסטרלי. עם זאת, עבודותיהן של סאת'רלנד וסאות'רן לא הוצגו. קיים דיון מתמשך, על ידי היסטוריוני האמנות ג'ולייט פירס והאמפרי מקווין, אם ההדרה שלהן נבעה מסיבות מגדריות של אותה תקופה או רק כי עבודתן לא התאימה לחזון הכללי של האוצרת, אלזי גוד.
עיקר העבודה של סאת'רלנד מתמקד בעיקר בנופים אוסטרליים עם הכללת נשים וילדים באינטראקציה עם הטבע. הנרטיב בעבודותיה - שהיא משאירה רושם של הארץ ודמויותיה כמתרחקות מהצופה. למרות מאמציה והצלחתה, סאת'רלנד ניתקלה בקשיים להיחשב לאמנית רצינית ומקצועית. סאת'רלנד נאלצה לתמחר את ציוריה בעשירית מערך עמיתיה הגברים.
מחלה ומוות

בשנים הראשונות של שנות ה-20, סאת'רלנד סבלה משבץ מוחי והסתמכה לחלוטין על הטיפול של אחיה, ויליאם סאת'רלנד. בעזרתו של ויליאם בניידות, הצליחה סאת'רלנד להמשיך לצייר ולהציג את עבודותיה וכן ללמד אמנות לדור חדש. אולם, ניתן לראות את השפעת מחלתה על ידי הקטנת גודל עבודותיה, מבדים גדולים לפסטלים קטנים.
לאחר מותו של ויליאם בשנת 1911 נאלצה סאת'רלנד לפרוש ונשארה כך עד מותה בשנת 1928. לא הייתה מסוגלת לצייר, במהלך השנים הללו היא נשכחה בהדרגה.
עם פטירתה ב-28 ביולי 1928, לא זכתה כבר להכרה ציבורית.
מורשת

ג'יין סאת'רלנד הייתה דמות חשובה בדור נשים אוסטרליות שבחרו ליצור קריירות מקצועיות על פני נישואין ויצירת משפחה. אחייניתה רות סאת'רלנד הייתה ציירת. אמנם מעט ידוע על אישיותה ומניעיה, אך תוצרי אמנותה של סאת'רלנד שוכנת כעת במוסדות לאומיים.
כיכר ג'יין סאת'רלנד בפרבר קונדרה בקנברה נקרא לכבודה.
הערות שוליים

↑  Lindsay, Frances. Sutherland. Melbourne: Victorian College of the Arts, 1977.
↑  Kerr, Joan (1995) Heritage: The National Woman’s Art Book. G+B Arts International Limited. p.458.
↑  Hammond, Victoria and Peers, Juliet (1992). Completing the Picture. Artmovers. p. 12.
↑  Hammond, Victoria and Peers, Juliet (1992). Completing the Picture. Artmovers. p. 68.
↑  Whimpress, Bernard (2013). Heidelberg School. Axiom Distributors. p 12.
↑  National Gallery of Victoria (1992). Completing the Picture: Woman Artists and the Heidelberg Era. Artmovers Inc. p. 31.
| --- | --- |
בקרת זהויות :  ADB: sutherland-jane-8718  AGSA: 10256  AWR: AWE3772b  DAAO: jane-sutherland  ISNI: 0000 0001 1684 8901  NGV: 545  NLA: 35044843  RKD: 208882  SNAC: w6qf8t6g  Trove: 461158  ULAN: 500124033  VIAF: 91347499   WorldCat (עם VIAF): 91347499
ברכת בורא פרי הגפן

על היין אומר בורא פרי הגפן
ברכת בורא פרי הגפן היא אחת מברכות הנהנין החשובות, ונתקנה קודם שתיית יין. הברכה שיש לברך לאחר שתיית היין בשיעור רביעית היא ברכה אחת מעין שלוש.
המקור במשנה

המקור לברכה זו הוא מהמשנה במסכת ברכות:
כֵּיצַד מְבָרְכִין עַל הַפֵּרוֹת?
עַל פֵּרוֹת הָאִילָן - אֹמֵר בּוֹרֵא פְּרִי הָעֵץ. חוּץ מִן הַיַּיִן, שֶׁעַל הַיַּיִן - אוֹמֵר בּוֹרֵא פְּרִי הַגָּפֶן.
מעלת היין

אף שעל פירות האילן תיקנו לברך ברכת בורא פרי העץ שונה הוא היין שאף שיוצא מהגפן תקנו עליו ברכה מיוחדת. בתלמוד הועלו טעמים שונים לשינוי זה:
מעלת היין ש"השתנה מברייתו" - דעה זו הופרכה מברכת השמן שאף על פי ש"השתנה מברייתו" לא תקנו לו ברכה מיוחדת.
מעלת היין "זן את הגוף" - דעה זו הופרכה ממשנה שמבואר בה שכל המאכלים הם "זנים את הגוף" חוץ ממים ומלח.
מעלת היין שנותן תחושת שובע - אפשרות זו נפסקה להלכה.
בתלמוד מוסבר, שהיין נתן תחושת שובע רק כאשר שותים ממנו מעט, אולם כאשר שותים ממנו הרבה הוא רק מגדיל את התיאבון, מעלה זו של היין נוספת על מעלתו של הלחם שרק "סעיד" אך לא משמח. לפי מסקנה זו, כאשר הפסוק אומר "ויין ישמח לבב אנוש ולחם לבב אנוש יסעד"(ציטוט זה הוא קיצור של הפסוק המקראי המופיע בתלמוד בעניין זה) הכוונה היא שהלחם רק סועד אך היין גם משמח וגם סועד.
מעלת היין > פוטר שאר משקים

לדעת רב חייא ברכת הגפן על היין פוטרת את שאר כל המשקין שברכתן שהכול נהיה בדברו, אך לא ניתן להיפטר מחיובה על ידי ברכה אחרת, וכך סבורים רוב הפוסקים. אך יש שלא פסקו את דינו להלכה.
באחרונים נחלקו לעניין ברכת 'הגפן' על מיץ ענבים, יש שכתבו שמאחר שאינו חשוב כל כך כיין, אינו פוטר שאר משקים, ויש שכתבו שאין חילוק בדבר.
מעלת היין > קביעת סעודה

הסתפקו חכמי התלמוד, מה דינו של יין כאשר קובעים עליו סעודה כאשר הוא העיקר (בדומה ללחם). לכאורה, לפי האמור שהיין גם סעיד וגם משמח, ניתן לקבוע עליו סעודה. רב נחמן בר יצחק רצה לומר כך, אך רבא קבע כי לכאורה בטלה דעתו אצל כל אדם, אלא אם כן יבוא אליהו ויאמר אחרת.
נוסח הברכה

יש שכתבו להגות את המילה פרי, כשהאות פ' רפויה בלא דגש, אף שעל פי כללי הניקוד בג"ד כפ"ת מקבל דגש כאשר הוא בראש מילה, אך כאן שהמילה 'פרי' באה לאחר אותיות אהו"י היא אינה מקבלת דגש. לדעת החולקים יש לבטא את האות פ' עם דגש כיוון שיש הפסקה במילה בורא, ובמקרה זה לא נאמר הכלל. עוד יש לציין כי בלשון חז"ל נהוג להדגיש את אותיות בג"ד כפ"ת גם לאחר אותיות אהו"י, כך נמצא למשל בכ"י קאופמן ועוד, וכך מסורת ההגיה בכל העדות (מכה בּפּטיש וכדומה).
נוסח הברכה לפי מנהג האשכנזים, התימנים וחלק מיוצאי תוניס וגאורגיה הוא בורא פרי הַגָּפֶן, האות ג' בקמץ, אך מנהג רוב הספרדים לומר בורא פרי הַגֶּפֶן כשהאות ג' בסגול. האמירה בקמץ היא מאחר שהמילה "הגפן" הוא בסוף הברכה, ועל כן, על פי כללי דקדוק לשון המקרא והניקוד הטברני, היא צורת הפסק, המחליפה את הסגול בקמץ. טעם החולקים הוא שכללי צורת ההפסק תקפים רק בלשון המקרא ואין להחיל את כללי הדקדוק הטברני של לשון המקרא על נוסח התפילה והברכות. עוד טעם כתב בשו"ת רב פעלים, שברכה זו נתקנה על פי הפסוק בדברים (ח,ח), ובפס' זה המילה גפן כתובה בצורה הזו: "וְגֶפֶן וּתְאֵנָה וְרִמּוֹן...".
ברכת יין עסיס

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ברכת יין עסיס היא נוסח מורחב של ברכת בורא פרי הגפן שנהג בתקופת הגאונים בהזדמנויות חגיגיות ונמצא בגניזה הקהירית. הגאונים נחלקו האם נוסח זה מותר בשימוש.